《有感》
宋代·张九成

江天之南有一士，自称圣世无知子。
辛勤读书欲有为，平生未曾用一字。
憔悴而今白发翁，天地之间谁复似。
胸中却有最佳处，一息遨游三万里。

作者简介：（1092—1159）杭州钱塘人，字子韶，号横浦居士，又号无垢居士。少游京师，从学于杨时。高宗绍兴二年进士第一。历著作郎及礼部、刑部侍郎等职。因与秦桧不和，被谪南安军十四年。桧死，起知温州。研思经学，多有训解。卒谥文忠。有《横浦集》、《孟子传》。